YAPIRUJI 

(Genesis) 

Yapiruji quirica quisa epuani Tata Diusu ja 
yahua ataidha, deja neje ataidha. Quisa epuani 
deja sa equene jucha. Quisa epuani daja huecha 
israelita cristiano cuana anipiruidha su. 
Moises ja deretaidha. 

PUPIRUIDHA YAHUA 



Tata Diusu ja ataidha yahua (Gen. 1) 

Yapiruji Tata Diusu ja ataidha buepa, yahua 
neje. Pamapa apuda puidha. Aimue ai biame 
id'eti, badi, atujai. 



Daja su da, Tata Diusu puidha: 
— Hueda paani. 
Hueda bataji puidha. 
Tata Diusu puidha: 

— Hueda banime epu tsine. Apuda banime epu 
dhidha. 

Ye puidha equene tsine. 

Beta tsine jenetia Tata Diusu ja 
ichaderataidha yahui, judu bataji papu puji 
buepa su, mar bataji papu puji buepa ema su. 

Quimisha tsine jenetia ichaderataidha 
yahua jenetia yahui Diusu ja. Ataidha huecha 
nutsa, id'ene cuana neje. Pamapa aqui cuana 
jajaji cama ataidha. 

Pushi tsine jenetia buepa su ichataidha 
id^eti Tata Diusu ja tsine pad'iati puji. Tata 
Diusu ja badi ichataidha, atujai cuana neje, 
hueda epu puji dhidha su. 



Pishica tsine jenetia ataidha Tata Diusu ja 
se cuana, ena su aniji animalo cuana neje. 
Ataidha d*ia cuana, pia cuabetsaji cuana neje. 
Diusu ja ataidha: 

— Meyapacatique, buepa esejea puji, yahui 
esejea puji. 

Sucuta tsine jenetia yahua su aniji animalo 
cuana ataidha Tata Diusu ja. Bacua, cuchi, 
uchi, huaca, iba, huabuquere, huabu, panmapa 
animalo ataidha Tata Diusu ja. 

Tusa miimi neje hue ichataidha pamapa Tata 
Diusu ja. Pamapa saida bataidha. 

Tata Diusu ja ataidha cristiano cuana 

(Gen. 1 y 2) 

Daja a putsu, Diusu ja ataidha deja. Med'i 
jutujutu jenetia ataidha tueda. Id^ediataidha 
Tata Diusu ja. Tueda deja Adan banime puidha. 
Da su, Diusu ja ataidha huerto Adan ja 
painatsjhua puji. Deja ja ebani ichataidha 
animalo cuana sa. 



Diusu puidha: 

— Ecuatsasiata tueda deja ja animalo cuana, 

Siete tsine jenetia Tata Diusu janahuaidha 
mesa mudu jenetia. 

Neicha hue Diusu daja puidha: 

— Saida mahue deja tu mehua eneti. Paiti 
mesa ebutse. 

Daja su tahuimetaidha Adan. Adan sa 
eparairi jemitaidha Diusu ja mesa ehuane ya 
puji. Beju id'ediataidha Adan. Bataidha mesa 
ehuane puji Adan ja. Ehuane ba putsu, beidaji 
puidha. 



Tsada bataidha. 

Jahuijati Adan, Eva anidha. Jahuijati 
biame, mue metse sa bidhu, Epuna sa ebani 
Eva puidha. Tata Diusu nime hue beju tuatseda 
puidha. Diusu ja ataidha tse: 

— Paani metse sa ebacua cuana dueji, 
Metseda da animalo cuana ecuatsasia. Ejaja 
cuana metse sa jana epu. Ejaja cuana animalo 
cuana sa ediaji huecha epu. 

Daja su, pamapa nnesa ai cuana ajiji 
bataidha Tata Diusu ja. Saipie hue bataidha. 

Equene deja ja madhada hue ataidha (Gen. 3) 

Equene su yahua saida puidha. Adan sa 
mesa ehuane neje aniji miesa huerto anidha. 
Banime puidha mesa huerto Eden. Saida quita 
mesa huerto puidha. Tata Diusu ja ataidha: 

— Mediaque hue ai ejaja cuana yani huertu 
su. Cuaja dia taji mahue piada aqui su bahui. 
Tueda edia su, bahue epu metseda ahua madhada 
hue ahua saida. Ahua metse edia su da, 
metse emanu. 



Bacua ja baseaja ataidha cristiano detse. 
Setameja ataidha Tata Diusu. Piada tsine 
quisabataidha epuna bacua ja: 

— ^A mi Diusu ja cuatsasiataitia pamapa 
aqui sa ejaja cuana aimue metse edia puji? 

Epuna ja jeutsutaidha: 

— Pamapa dia cua hue huerto su aniji 
ejaja cuana. Diusu ja etseju ataitia: '^Pamapa 
su mediaque. Eduju su piada enetijiji aqui 
jenetia be mediaji hue'^ Ahua etseju dia cua su, 
ahua etseju d'apaba su, manu cua da etseju. 

Bacua ja ataidha: 

— Aimue de metse emanu mahue, ahua 
metse edia ye ejaja su. Bahue da metse epu 
Diusu nime. Bahue da metse epu ahua saida 
ahua madhada hue. 



Daja su saida bataidha jida ejaja epuna ja. 
Diataidha. Tiataidha mesa yahue. Tueda 
diataidha. Dia putsu beju, jabatidha tse 
jahuijati. Bidhuta da bataidha tse, 
lyubataidha tse da. Jaataidha tse ejud'uji 
eina aida jenetia. 

Tata Diusu ja juseataidha tse (Gen. 3) 

Tsinecua pueidha Tata Diusu su, aqui duju 
su jarubutidha tse da. Diusu ja ihuataidha deja: 

— <i,Juque mida, Adan? 
Jajeutsutidha Adan: 

— Id'abaitia mida. lyuame da ema puitia. 
Jahuijati putsu, da ema jarubuitia. 
Tata Diusu ja quisabataidha: 

— ^Aiya mida quisataitia mi jahuijati? 
^A mi diaitia jida ejaja yama mi quisaitia: 
'»Be diaji"? 

Jajeutsutaidha Adan ja: 
— Epuna mi ema tiaitia tuahueda ejaja 
ema tiataitia yama edia puji. 

Tata Diusu ja ataidha epuna: 



— ^Ai mi puitia? 
Eva ja jeutsutaidha: 

— Bacua ja da ema baseataitia. Daja 
putsu da, ema diaitia. 

Diusu ja da bacua ataidha: 

— Madhada hue miida puitia. Madhada 
chidi mi, Daja putsu da, ye tsine jenetia, 
mida yase mique etsedu su. Mida epuna neje 
edujubati metse. Epuna sa ebacua ja mida 
echuatarata. Mida mesa ehuatsitiadhi su 
edia. 



Tata Diusu ja daja epuna: 

— Ebia su quita mique neda epu cuinaja su. 
Mique yahue ja mi ecuatsasiata. 

Tata Diusu ja deja daja ataidha: 

— Diaitia mi jida ejaja, "Be diaji", mi yama 
aitia biame, diaitia. Da putsu, ebia su mida 
emudumudu pamapa mique jana jepuiti. Aquid^a 
cuana da emuru yahua su beju. 



Cuinanaitia mida yahua jenetia, neicha da 
mida esiapatiyu yahua su. 

Daja su ebiti jenetia mesa ejud'uji 
ataidha Tata Diusu ja Adan sa puji, Eva sa puji, 

Tata Diusu ja juseaenitaidha tse huerto 
jenetia, mue tusa mimi id 'aba ataidha tse 
putsu. Huerto sa enubiji su netiataidha 
beta mesa ecuatsasiaji espada eutsuneti neje. 

